Lapis

An lapis (hale sa, Es.lapiz) sarong pangguhit o pangkurit, parati gibo sa pigmento o tugma na nababalodbod sa tahaw nin kahang patilaba, parati gibo sa kahoy na pinorma,  na an pakasadit kaini kaya sanang pugolan kan kamot. An kaha nasusulotan iyo ngane dai mabari an balodbod asin dai ma'omalitan an kamot sa pagsurat.

An lapis naguhit paagi nin pagkarit na an resulta igwang gira kan si pigmento nawawalat sa ginuguhitan, na ini pwedeng papel o anopaman na bagay. Iba man ini nanggad sa pluma ta an pluma nakopsit luwayluway nin likdong tinta na nadigta sa sinusuratan na papel asin medyo kaipohan halaton mag'alang an gira.


 Toltolan